b'\n_START_ARTICLE_\nStrma pe\xc4\x8d\n_START_PARAGRAPH_\nStrma pe\xc4\x8d (italijansko Monte Cimone), 2379 mnm_NEWLINE_je najvi\xc5\xa1ji vrh v zahodnem delu Monta\xc5\xbeeve skupine._NEWLINE_K gmoti Zabu\xc5\xa1a jo pripenja \xc5\xa1krbina Forca di Vandul (1986 mnm). Strma pe\xc4\x8d se je izneverila svojemu imenu le na jugovzhodni strani, od koder je lahko dostopna. Z ostalih strani pa jo obdajajo strme prepadne stene. Najmogo\xc4\x8dnej\xc5\xa1a je severna stran, ki popolnoma navpi\xc4\x8dno pada v sotesko Sfonderat (Brez dna). \xc4\x8cez te stene, ki so ene najlep\xc5\xa1ih v Julijcih se pne kar nekaj te\xc5\xbeavnih plezalnih smeri.\n_START_SECTION_\nDostop\n_START_PARAGRAPH_\nGora je dostopna po ozna\xc4\x8deni poti \xc5\xa1t. 640 s parkiri\xc5\xa1\xc4\x8da na planini Pecol mimo mlekarne, \xc4\x8dez \xc5\xa1krbino Forca di Vandul in zavarovano skalno stopnjo na sedlo Viene, naprej po travnatem jugovzhodnem pobo\xc4\x8dju na njen vrh. Od parkiri\xc5\xa1\xc4\x8da do Strme pe\xc4\x8di okoli 4 ure._NEWLINE_Na pobo\xc4\x8dju sedla Viene se nahaja bivak Sandro del Torso.'